**ИНФОРМАЦИЯ**

**за работата на НЧ“Просвета-1928“с.Риш,община Смядово през 2022год.**

През 2022 год. работата на читалището беше в следните насоки:

**1. Библиотечна дейност**

-Обмен на книги ,поддръжка и обогатяване на книжния фонд

-Социална и образователна дейност

- Достъп до информация ,чрез ползване на компютрите.

**2. Организиране на културни събития в селото.**

**3. Запазване на местните традиции и обичаи ,местния фолклор чрез дейността на групата за автентичен фолклор и поддръжка и обогатяване на етнографската сбирка на читалището.**

Библиотеката разполага през 12024 бр. книги. През изминалата година библиотеката е посетена от 148 бр. посетители .Заетата за дома литература е 258 бр. Набавената нова литература е 127 бр. Отчислената литература няма.

През изминалата година библиотеката е посещавана повече от възрастни читатели. Посещението от ученици намаля. През 2023 год. ще работим за връщане на учениците в библиотеката ,като подготвим за тях занимателни мероприятия ,игри, лекции и конкурси.

Въпреки ,че секретарят беше в продължителни болнични а „работник в библиотека“ напусна и беше назначена нова служителка на длъжността по-голяма част от планираните мероприятия се проведоха.

През 2022 г. бяха изнесени 2 лекции на тема:

-„Традиции и обичаи за Бъдни вечер“-

-„Презентация на Историята на с.Риш в снимки“

По случай бележити дати от нашата история и годишнини на бележити писатели ,във фоайето на читалището подреждахме витрини със снимки, книги, статии.

В читалището има една певческа група за автентичен фолклор „Ален Божур“ в която участват 8 жени и 2 ученички на 14 години. Две от самодейките са от турския етнос. Групата изпълнява песни от местния фолклор .Групата участва във всички мероприятия на читалището.

През 2022г фолклорната група взе участие във всички местни празници-„Бабин ден“, “Трифон Зарезан“, “Празника на жената“ ,“Великденски празници“,“Еньов ден“,“ Коледни празници „ и други.

Външните изяви на групата бяха:

-Фолклорен Фестивал „ Драгоево пее и танцува-2022“ с. Драгоево

-Национален фолклорен фестивал “Насред мегдана в Арбанаси“2022г.

-Фестивал „С пламък в сърцето“- Смядово

-Шести национален фолклорен събор на народното творчество „Свети Константин“ гр. Пещера ,където спечелихме второ място в раздел „Автентичен фолклор“.

-Фолклорен фестивал “Дъга над морето“ с. Лозенец

-Седми фестивал на гюзлемето“ с. Риш

В читалището има и кръжок по „Изобразително изкуство“ Участват 8 деца, които рисуват рисунки на различна тематика.

През 2022 год. са проведени два конкурса в читалището.

-„ Най-красива ръчно изработена автентична сурвачка“

.“Читател на 2022 година“

През месец юли два пъти седмично организирахме библиотека на открито в парка-„Зелена библиотека“ .За децата организирахме четене и рисуване на открито, забавни игри ,викторини.

През 2021год. подготвихме два проекта :

-към Министерството на културата-по програма „Българските библиотеки –съвременни центрове за четене и информираност-2022“ на стойност 1387.75 лв.- спечелен и реализиран.

-Към Община Смядово ,„Фонд Граждански инициативи“-Създаване на постоянна експозиция в читалището от стари, възстановени и реставрирани снимки от историята на селото, историята на читалището и бита на хората от миналото“ на стойност 1280 лв.-не одобрен.

Въпреки, Проекта към „Граждански инициативи“ не беше одобрен ние реализирахме една част от него със собствени средства .Възстановихме 20 бр. стари снимки от историята на нашето село-стари сгради ,минали събития и сцени от бита на хората в миналото .Направихме пред посетители представяне на всяка снимка-кога е направена и нейната история. През 2023 г. ще продължим с възстановяването на снимки от художествената самодейност и библиотеката на читалището.

През 2023 год. работата на читалището ще е в следните насоки:

-Организиране на повече културни мероприятия в селото и привличане на повече хора за мероприятията .

-Разучаване на нови песни и обичаи от фолклорната група и добро представяне на участия.

-Провеждане на повече мероприятия на библиотеката ,поддържане и обновяване на книжния фонд и привличане на повече читатели.

-Провеждане на повече местни културни мероприятия.

-Участие на певческата група в повече фолклорни фестивали в страната и добро представяне.

-Подготвяне на повече проекти и реализирането им.

-Продължаване на ремонтите в читалището ,съобразно наличните в бюджета на читалището средства.

Всички наши изяви са публикувани в страницата на читалището във ФБ- НЧ „ Просвета-1928“

Читалището се поддържа в добър вид .През зимата библиотеката и читалнята се отопляват.

Надяваме се 2023 год. да е успешна и да проведем повече мероприятия в читалището, да има повече културни събития в селото и повече хора да се включват. С обогатения фонд на библиотеката през 2022 год. се надяваме да имаме още повече читатели.

07.02. 2023 г. **Чит. Секретар**:………………………./П.Христова/

С П И С Ъ К

**на органите за управление на НЧ“ Просвета-1928“ с.Риш**

**ЧИТАЛИЩНО НАСТОЯТЕЛСТВО**

1. 1. СТОЯН ДИМИТРОВ МИЛЕВ
2. ПЕНКА ИВАНОВА ХРИСТОВА
3. ФАТМЕ МЕСТАФОВА МУСТАН
4. ВАСИЛ НИКОЛАЕВ ХРЕСТОВ
5. ИВАЙЛО ИВАНОВ ДИМИТРОВ

**ПРОВЕРИТЕЛНА СОМИСИЯ**

1.НАДЕЖДА ХУБАНОВА МАРИНОВА

2.ТОДОРКА ЙОРДАНОВА ДОНЕВА

3.МИТКО ХРИСТОВ МИТЕВ

**ПРЕДСЕДАТЕЛ**-СТОЯН ДИМИТРОВ МИЛЕВ

**СЕКРЕТАР** - ПЕНКА ИВАНОВА ХРИСТОВА